**Univerzita tretieho veku**

**Priebeh a podmienky štúdia**

Podmienkou prijatia na štúdium je ukončené stredoškolské vzdelanie s maturitou a vek nad 40 rokov v prípade výnimky (invalid) aj skôr. Prijímacie skúšky sa na jednotlivé vzdelávacie odbory UTV nekonajú, podmienkou pre prijatie na vzdelávanie je maturitná skúška (spolu s prihláškou prosíme zaslať aj fotokópiu maturitného vysvedčenia alebo vysokoškolského diplomu, nemusia byť overené). Vzdelávanie v danom študijnom odbore sa otvára za predpokladu  dostatočného počtu uchádzačov.

Dĺžka štúdia je 1-3 roky podľa zvoleného odboru. Vyučovanie prebieha formou prednášok (1 exkurzie – Dejiny umenia) spravidla 7 – 8 krát, jazyky 12-krát počas semestra, vždy popoludní pravidelne v tom istom čase napr. od 15.00-16.30 hod. každý pondelok (1-krát týždenne, 2x 45min). V sobotu sa nevyučuje. Prednášky začínajú koncom septembra resp. začiatkom októbra v zimnom semestri a vo februári v letnom semestri. Výučba prebieha v budove Trnavskej univerzity na Hornopotočnej ulici a na Hollého ulici.

**Po podaní prihlášky študentovi bude zaslaná pozvánka na zápis so šekom.**

 Zápis je v septembri v termínoch podľa jednotlivých odborov. Na zápise prebieha kontrola platieb. Študent odovzdá ústrižok, prípadne kópiu výpisu z účtu (nie kópiu prevodného príkazu).

Študent môže štúdium kedykoľvek prerušiť alebo ukončiť, nie je podmienkou absolvovať celé 3-ročné štúdium.

* Vzdelávanie končí ročníkovou prácou alebo záverečnou prácou. Informácie a podmienky poskytne vyučujúci.
* Po ukončení štúdia absolventom univerzita vydá osvedčenie, ktoré im na slávnostných promóciách odovzdá rektor univerzity. Informáciu o dátume (spravidla koncom mája), čase a mieste odovzdania osvedčení dostane absolvent písomne.
* Ak si absolvent nevyzdvihne osvedčenie na promóciách, môže tak urobiť v kancelárii odborného referenta pre UTV (termín je dobré dohodnúť si vopred e-mailom , alebo telefonicky).